2.  ลักษณะการประกอบธุรกิจ

    1.  ประวัติความเป็นมา

บริษัท พรีเชียส ชิพปิ้ง จำกัด (มหาชน) ก่อตั้งขึ้นเมื่อวันที่ พ.ศ. 2532 ด้วยทุนจดทะเบียน 1
ล้านบาท และเข้าสู่ตลาดหลักทรัพย์ในปี พ.ศ. 2536 โดยดำเนินธุรกิจการขนส่งสินค้าทางเรือ
ในลักษณะไม่กำหนดเส้นทางเดินเรือ (Tramping) โดยในปัจจุบันบริษัทฯ มีเรือทั้งสิ้น 31 ลำ
รวมขนาดระวางบรรทุก 703,687 เดดเวทตัน บริษัทฯ
จัดตั้งบริษัทย่อยขึ้นมาเพื่อเป็นผู้ถือกรรมสิทธิ์เรือ บริษัทละหนึ่งถึงสองลำ ทั้งนี้ บริษัทฯ
ถือหุ้นในบริษัทย่อยเหล่านี้ไม่ต่ำกว่าร้อยละ 99 การที่บริษัทฯ มีนโยบายจัดตั้งบริษัทย่อยขึ้น
โดยให้แต่ละบริษัทย่อยถือกรรมสิทธิ์ในเรือ 1-2 ลำนั้น
มีจุดประสงค์เพื่อจำกัดความเสียหายที่จะเกิดแก่ทรัพย์สินอื่นๆ ของบริษัทฯ
ในกรณีที่เรือลำหนึ่งลำใดก่อความเสียหายขึ้น ซึ่งการจัดโครงสร้างบริษัทฯ
ในลักษณะนี้ถือเป็นบรรทัดฐานของอุตสาหกรรมเดินเรือโดยทั่วไป

-   การเปลี่ยนแปลงและพัฒนาการที่สำคัญในส่วนที่เกี่ยวกับการประกอบธุรกิจ ในระยะเวลา 6
    ปีที่ผ่านมา

ตั้งแต่ 1 มกราคม 2538 ถึง 31 ธันวาคม 2544

+-------------+--------------------------------------------------------+
| 20 ก.ย 2538 | ที่ประ                                                   |
|             | ชุมวิสามัญผู้ถือหุ้นได้มีมติให้เพิ่มทุนจดทะเบียนของบริษัทฯจาก302.5ล้านบาท |
|             | เป็น605ล้านบาท มูลค่าที่ตราไว้หุ้นละ 10 บาท                     |
+-------------+--------------------------------------------------------+
| 11 ต.ค.     | บริษัทฯ ได้ ดำเนินการจดทะเบียนกับกระทรวงพาณิชย์ เพื่อเพิ่มทุนดังกล่าว |
| 2538        |                                                        |
+-------------+--------------------------------------------------------+
| 16 พ.ย.     | บริษัทฯ ได้ดำเนินการจดทะเบียนเพิ่มทุนชำระแล้วกับกระทรวงพาณิชย์     |
| 2538        | จากการที่บริษัทฯ ขายสิทธิในการจองซื้อหุ้นสามัญจำนวน 26            |
|             | ล้านหุ้นให้แก่ผู้ถือหุ้นเดิม                                      |
+-------------+--------------------------------------------------------+
| 21 พ.ค.     | ที่ประชุมคณะกรรมการบริษัทฯ มีมติให้บริษัทฯ เข้าลงทุนใน บริษัท เกรท   |
| 2539        | เซอร์เคิล ชิปปิ้ง เอเยนซี่ จำกัด โดยการซื้อหุ้นจำนวน 149,994 หุ้น    |
|             | หรือคิดเป็นสัดส่วนร้อยละ 99.99                               |
|             | ของทุนจดทะเบียนของบริษัทดังกล่าวจากกลุ่มผู้ถือหุ้นเดิม               |
+-------------+--------------------------------------------------------+
| 22 ก.ค.     | บริษัทฯ ได้ตกลงเข้าร่วมลงนามในบันทึกข้อตกลงกับ Stevedoring      |
| 2539        | Services of America, Seattle ประเทศสหรัฐอเมริกา และ      |
|             | Larsen and Toubro Ltd., Mumbai ประเทศอินเดีย             |
|             | เพื่อร่วมกันจัดตั้งบริษัทร่วมทุนชื่อ International Seaports Private |
|             | Ltd. ขึ้นในประเทศสิงคโปร์ ซึ่งจัดตั้งขึ้นด้วยทุนจดทะเบียน 6.3        |
|             | ล้านเหรียญสหรัฐอเมริกา ด้วยสัดส่วนการถือครองหุ้นในอัตราส่วนที่เท่ากัน  |
|             | วัตถุประสงค์เพื่อดำเน                                       |
|             | ินกิจการก่อสร้างและบริหารท่าเรือเอนกประสงค์ในแถบทวีปเอเชีย-แปซิฟิค |
+-------------+--------------------------------------------------------+
| 10 ต.ค.     | บริษัทฯ ได้ตกลงเข้าร่วมลงนามในบันทึกข้อตกลงกับ Jered Brown      |
| 2539        | Brothers Inc., Brunswick ประเทศสหรัฐอเมริกา              |
|             | เพื่อร่วมกันจัดตั้งบริษัทร่วมทุนชื่อ Rapid Port Leasing Company     |
|             | Pte. Ltd. ขึ้นในประเทศสิงคโปร์ ซึ่งจัดตั้งขึ้นด้วยทุนจดทะเบียน 1     |
|             | ล้านเหรียญสหรัฐอเมริกา ในอัตราการถือครองหุ้นที่เท่ากัน             |
|             | วัตถุประสงค์เพื่อดำเนินการออกแบบ จัดสร้าง บริหาร                |
|             | และจัดการท่าเรือเคลื่อนที่                                    |
+-------------+--------------------------------------------------------+
| 24 ส.ค.     | ที่ประชุมคณะกรรมการบริษัทฯ ครั้งที่ 3/2541                      |
| 2541        | ได้มีมติแต่งตั้งคณะกรรมการตรวจสอบขึ้นเป็นครั้งแรก                 |
+-------------+--------------------------------------------------------+
| 14 ก.ค.     | บริษัทฯและบริษัทย่อยได้ดำเนินการปรับโครงสร้างหนี้มาตั้งแต่เดือน       |
| 2543        | กรกฎาคม 2542 และได้สำเร็จลงเมื่อวันที่ 14 กรกฎาคม 2543        |
+-------------+--------------------------------------------------------+
| 14 ก.ค.     | ไม่มีการเ                                                |
| 2543 –ปัจจุบัน | ปลี่ยนแปลงอันมีนัยสำคัญที่กระทบต่อโครงสร้างและอำนาจการควบคุมบริษัทฯ |
+-------------+--------------------------------------------------------+

บริษัทฯ บริหารงานโดยคณะกรรมการที่ได้รับการแต่งตั้งจากมติที่ประชุมผู้ถือหุ้นซึ่งมี บริษัท โกลเบ็กซ์
คอร์ปอเรชั่น จำกัด เป็นผู้ถือหุ้นรายใหญ่มาตั้งแต่เริ่มต้น โดยมีพลเรือเอก ดร. อำนาจ จันทนมัฎฐะ
เป็นประธานกรรมการบริษัท และนาย คาลิด มอยนูดดิน ฮาชิม เป็นกรรมการผู้จัดการ กล่าวคือ
ไม่มีการเปลี่ยนแปลงซึ่งมีนัยที่สำคัญอันมีผลกระทบต่อโครงสร้างและอำนาจการควบคุมบริษัทฯ

ปัจจุบัน บริษัทฯ รวมทั้งบริษัทในเครือมีธุรกิจ ซึ่งสามารถแบ่งออกเป็น 4 ประเภท คือ
ธุรกิจเจ้าของเรือ, ธุรกิจการลงทุน, ธุรกิจให้บริการขนส่ง และธุรกิจอื่นๆ
โดยธุรกิจหลักของบริษัทฯ คือธุรกิจเจ้าของเรือ สินค้าที่บริษัทฯ ขนส่งเป็น สินค้าประเภทแห้ง (Dry
Cargo) โดยการบริการแบ่งออกเป็น 2 ลักษณะคือ การเช่าแบบเป็นเที่ยว (Voyage Charter)
และการเช่าเหมาเป็นระยะเวลา (Time Charter) ดังนั้น รายได้หลักของบริษัทฯ
คือรายได้จากการเดินเรือ

1.  การประกอบธุรกิจ

ภาพรวมการประกอบธุรกิจของบริษัทฯ และ บริษัทย่อย

บริษัท พรีเชียส ชิพปิ้ง จำกัด (มหาชน) ก่อตั้งขึ้นในปี พ.ศ. 2532
ดำเนินธุรกิจหลักโดยการเป็นเจ้าของเรือ และ
ให้บริการเช่าเหมาเรือขนส่งสินค้าแห้งเทกองเอนกประสงค์ขนาดเล็กในลักษณะไม่กำหนดเส้นทางเดินเรือประจำ(Tramp
Shipping)

เรือประเภทเอนกประสงค์ขนาดเล็กนี้ถูกจัดไว้ในกลุ่มเรือขนาดระวางขับบรรทุก10,000-30,000เดดเวทตัน
อุปสงค์ของเรือเอนกประสงค์ขนาดเล็ก (Small handy size)
ในตลาดขนส่งสินค้าทางทะเลค่อนข้างหลากหลาย
เนื่องจากสามารถขนสินค้าได้หลากหลายชนิดและสามารถเข้าเทียบท่าได้มาก ในด้านอุปทานของเรือ
กองเรือเอนกประสงค์ขนาดเล็กทั่วโลกประกอบไปด้วยปริมาณเรือมากกว่า 3,200 ลำ
ซึ่งเจ้าของกองเรือรายใหญ่สุด จะมีเรือในกองเรือของตนเพียง 60 ลำเท่านั้น หรือเพียงร้อยละ
1.9 ของส่วนแบ่งทางตลาด
เจ้าของเรือส่วนใหญ่ล้วนเป็นบริษัทเอกชนที่มีเรือในกองเรือจำนวนไม่มากนัก
ทำให้อุปสงค์และอุปทานของเรือเอนกประสงค์ขนาดเล็ก มีลักษณะกระจัดกระจาย
และเนื่องจากข้อมูลเกี่ยวกับตลาดของเรือมีจำกัด ดังนั้น
การวิเคราะห์แนวโน้มอัตราค่าระวางเรือของเรือเอนกประสงค์ขนาดเล็ก
จึงต้องใช้ข้อมูลของเรือประเภทแฮนดี้แมกซ์ (Handymax) ซึ่งมีระวางขับบรรทุกระหว่าง
30,000-50,000 เดดเวทตัน มาพิจารณาเปรียบเทียบ อย่างไรก็ตาม
อัตราค่าระวางเรือของเรือเอนกประสงค์ขนาดเล็กจะต่ำกว่าของเรือแฮนดี้แมกซ์มาก

ปัจจุบัน บริษัทฯ มีเรือเทกองจำนวน 29 ลำ, เรืออเนกประสงค์จำนวน 1 ลำ และ เรือขนซีเมนต์
จำนวน 1 ลำ (“กองเรือ”) ซึ่งกองเรือของบริษัทฯ มี เดดเวทตันรวมทั้งสิ้น 703,687
เดดเวทตัน โดยเรือ จำนวน 29 ลำจากเรือทั้งหมดเป็นเรือธงไทย, จำนวน 1 ลำ
เป็นเรือธงสิงคโปร์ และจำนวน 1 ลำเป็นเรือธงบาฮามาส บริษัทฯ
จัดเป็นหนึ่งในบริษัทเดินเรือที่ใหญ่ที่สุดที่ดำเนินธุรกิจเป็นเจ้าของเรือขนาดเล็ก (Small handy
size) เพียงอย่างเดียวที่รับขน สินค้าแห้งในตลาดการเดินเรือแบบไม่ประจำเส้นทาง
ซึ่งมีความหลากหลาย และมีลักษณะเฉพาะโดยมีบริษัทเป็นเจ้าของเรือ 2-3 ลำ.

บริษัทฯ บริหารงานกองเรือเรือแบบไม่ประจำเส้นทางซึ่งมีเส้นทางเดินเรือครอบคลุมไปทั่วโลก
สินค้าพื้นฐานที่ กองเรือของบริษัทฯ รับขนส่งคือสินค้าทางการเกษตร, เหล็ก, ปุ๋ย,
สินแร่และเนื้อแร่, ไม้ซุงและอื่นๆ บริษัทฯ ได้ประมาณ
เครือข่ายการขนส่งสินค้าของกองเรือของบริษัทฯ อย่างคร่าวๆ เป็น 5 ภูมิภาค ประกอบด้วย
สหรัฐอเมริกา ยุโรป ละตินอเมริกา-อาฟริกา อินเดีย อนุทวีปตะวันออกกลาง
และเอเชียตะวันออกเฉียงใต้ สำหรับบางท่าเรือ ที่มีขีดจำกัดในเรื่องร่องน้ำ
และเนื้อที่ของท่าเรือที่จำกัด (เรือของบริษัทฯ มีเครื่องมือในการขนถ่ายสินค้า)
ซึ่งทำให้เรือขนาดใหญ่ไม่สามารถเข้าเทียบท่าได้
ลักษณะดังกล่าวถือเป็นข้อได้เปรียบและส่งผลให้บริษัทฯ
มีความมั่นคงมากขึ้นในอัตราการว่าจ้างที่มากว่าผู้ประกอบการเดินเรือขนาดใหญ่

บริษัทฯ ยังคงอยู่ในจุดที่เข้มแข็งของตลาด เนื่องจาก บริษัทฯ
มีกองเรือขนาดใหญ่ในเรือประเภทเดียวกัน กองเรือของบริษัทฯ
ไม่ใช่กองเรือที่ถูกกำหนดเส้นทางการเดินเรือหากแต่ขึ้นอยู่กับความต้องการของผู้เช่า
กองเรือของบริษัทฯ ถูกว่าจ้างทั้งแบบเช่าเหมาเป็นระยะเวลา และเป็นรายเที่ยว
โดยมีระยะเวลาการเช่าประมาณ 1-3 เดือน
โปรดดูตารางเปรียบเทียบค่ากลางของธุรกิจการให้เช่าทั้งสองลักษณะดังนี้

(จำนวนเที่ยวการเดินเรือ และ เปอร์เซ็นของยอดรวมเที่ยวการเดินเรือทั้งหมดในแต่ละปี )

+---------------+---------+---------+----------+----------+---------+
|               | 2540    | 2541    | 2542     | 2543     | 2544    |
+---------------+---------+---------+----------+----------+---------+
| การ           | 112     | 175     | 203      | 157      | 142     |
| เช่าเป็นรายเที่ยว |         |         |          |          |         |
|               | (       | (       | (67%)    | (52%)    | (55%)   |
| (Voy Charter) | 50.68%) | 55.03%) |          |          |         |
+---------------+---------+---------+----------+----------+---------+
| การเ          | 109     | 143     | 100      | 144      | 116     |
| ช่าเป็นระยะเวลา |         |         |          |          |         |
|               | (       | (       | (33%)    | (48%)    | (45%)   |
| (Time         | 49.32%) | 44.97%) |          |          |         |
| Charter)      |         |         |          |          |         |
+---------------+---------+---------+----------+----------+---------+

-   โครงสร้างการถือหุ้นในกลุ่มของบริษัทฯ

    1.  โครงสร้างรายได้

-   โครงสร้างรายได้จากการดำเนินงานของบริษัทฯ และบริษัทย่อยในรอบ 3 ปีที่ผ่านมา

  (หน่วย : พันบาท)

  ----------------------------------- ----------- -------- ----------- -------- ----------- --------
  งบกำไรขาดทุน                         ปี พ.ศ. 2544 ร้อยละ    ปี พ.ศ. 2543 ร้อยละ    ปี พ.ศ. 2542 ร้อยละ

  รายได้จากการเดินเรือ                   4,010,630   98.88    4,115,748   98.09    3,590,598   95.94

  รายได้จากค่าบริการ                     27,003      0.67     54,261      1.29     99,890      2.67

  ดอกเบี้ยรับ                            9,166       0.23     12,331      0.29     12,608      0.34

  รายได้อื่น                             3,482       0.08     13,747      0.33     39,636      1.05

  ส่วนแบ่งกำไรจากเงินลงทุนตามวิธีส่วนได้เสีย   5,730       0.14     -           -        -           -

  รวม                                 4,056,011   100.00   4,196,087   100.00   3,742,732   100.00
  ----------------------------------- ----------- -------- ----------- -------- ----------- --------

รายได้หลักจากการดำเนินงานของบริษัทฯ และบริษัทย่อยมาจากรายได้จากการเดินเรือ
ซึ่งประกอบไปด้วย รายได้จากการให้เช่าเหมาเป็นเที่ยว,
รายได้จากการให้เช่าเหมาเป็นระยะเวลา, รายได้จากการให้บริการในการเช่าเหมาเรือ
และรายได้จากการให้บริการเช่าโกดังเก็บสินค้า
ดังรายละเอียดปรากฏในตารางเปรียบเทียบรายได้จาการเดินเรือของบริษัทฯ
และบริษัทย่อยในหัวข้อลักษณะรายได้

-   ลักษณะรายได้

รายได้ของบริษัทฯ เกิดขึ้นจากการให้เช่าพื้นที่ในเรือเพื่อขนส่งสินค้า การเช่าเป็นเที่ยว
ค่าเช่าจะคิดเป็นลักษณะต่อน้ำหนักหนึ่งตัน (USD/TON) โดยราคาจะขึ้นอยู่กับระยะทางการเดินเรือ
อุปสงค์และอุปทานของเส้นทางการเดินเรือนั้นๆ แต่สำหรับการเช่าเหมาเป็นระยะเวลา
ค่าเช่าจะคิดเป็นลักษณะต่อวัน
โดยราคาจะขึ้นอยู่กับอุปสงค์และอุปทานของเส้นทางการเดินเรือด้วยเช่นกัน

สำหรับสัดส่วนการให้เช่าแบบเป็นเที่ยวกับการให้เช่าแบบเหมาเป็นระยะเวลานั้นไม่แน่นอน
ขึ้นอยู่กับสภาพตลาดขณะนั้น และการคาดการณ์ภาวะตลาดในอนาคตด้วย หากคาดการณ์ว่า
อุตสาหกรรมมีแนวโน้มที่ดีขึ้นในอนาคต บริษัทฯ
จะลดสัดส่วนการให้เช่าแบบเหมาเป็นระยะเวลายาวลง
ซึ่งการที่มีสัดส่วนของการให้เช่าเหมาเป็นระยะเวลายาวนั้น จะทำให้บริษัทฯ
เสียโอกาสที่จะรับรายได้ที่สูงขึ้นในอนาคตจากการปรับตัวสูงขึ้นของอัตราค่าระวางในตลาดโลก

  รายได้ของบริษัทฯ ซึ่งเป็นค่าเช่าเรือ สามารถแบ่งตามลักษณะของการเช่าเรือดังนี้

1)  การเช่าเป็นเที่ยว - ผู้เช่าจะต้องชำระค่าเช่า เมื่อเรือบรรทุกสินค้าเรียบร้อยแล้ว
    หรือก่อนที่บริษัทฯ จะปล่อยใบตราส่งสินค้า (Bill of Lading)

2)  การเช่าเหมาเป็นระยะเวลา - ผู้เช่าจะต้องชำระค่าเช่าก่อนล่วงเวลาเป็น 15
    วันก่อนวันที่จะรับมอบเรือ และทุกๆ 15 วัน หลังจากวันรับมอบเรือ

ตารางเปรียบเทียบสัดส่วนรายได้จากการเดินเรือของบริษัทฯ และบริษัทย่อย ในรอบ 3 ปีที่ผ่านมา

(หน่วย : ล้านบาท)

  -------------------------- ---------- -------- -------- -------- -------- --------
  ลักษณะของรายได้จาการเดินเรือ   พ.ศ.2544   ร้อยละ    พ.ศ.     ร้อยละ    พ.ศ.     ร้อยละ
                                                 2543              2542     

  การเช่าเหมาเป็นระยะเวลา      2,506.72   62.50    1,523    37.00    1,102    30.69

  การเช่าเหมาลำเป็นเที่ยว        1,494.68   37.27    2,581    62.71    2,472    68.84

  การให้บริการในการเช่าเหมา     2.74       0.07     3        0.07     5        0.14

  การบริการเช่าโกดังเก็บสินค้า     6.49       0.16     9        0.22     12       0.33

  รวม                        4,010.63   100.00   4,116    100.00   3,591    100.00
  -------------------------- ---------- -------- -------- -------- -------- --------